
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 262 

1 Μαρτίου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ως προσόντος διορισμού ισοτίμου πτυ¬ 
χίου ομοταγούς Ιδρύματος της αλλοδαπής, το 
οποίο παρέχει δικαίωμα στον κάτοχό του να δι¬ 
δάξει στη Δευτεροβάθμια Εκπαίδευση μαθήματα 

της ειδικότητάς του». 1 

Έγκριση Προγράμματος Μεταπτυχιακών Σπουδών 
του Τμήματος Κοινωνικής Πολιτικής του Πάντει- 
ου Πανεπιστημίου Κοινωνικών και Πολιτικών Επι¬ 
στημών με τίτλο: «Μεθοδολογία και Εφαρμογές 

στην Κοινωνική Πολιτική». 2 

Έγκριση Προγράμματος Μεταπτυχιακών Σπουδών 
του Τμήματος Κοινωνικής Ανθρωπολογίας του 
Πάντειου Πανεπιστημίου Κοινωνικών και Πολιτι¬ 
κών Επιστημών με τίτλο: «Κοινωνική και Πολιτι¬ 
σμική Ανθρωπολογία». 3 

Εκχώρηση αρμοδιότητας ανάθεσης ενέργειας Τεχνι¬ 
κής Βοήθειας - Στήριξης στην Ειδική Υπηρεσία 
Εφαρμογής Συγχρηματοδοτούμενων Ενεργειών 
από το ΕΓΤΠΕ-Π. (Εναντι δικαιούμενης προκατα¬ 


βολής) . 4 

Καθιέρωση υπερωριακής εργασίας, κατά το έτος 
2006, για το μόνιμο και αποσπασμένο προσωπι¬ 
κό της Διεύθυνσης Οικονομικού της Νομαρχια¬ 
κής Αυτοδιοίκησης Ανατολικής Αττικής. 5 


Καθιέρωση υπερωριακής εργασίας, εργασίας κατά 
τις Κυριακές και εξαιρέσιμες ημέρες, εργασίας 
κατά τις νυκτερινές ώρες των εργασίμων ημερών, 
Κυριακών και εξαιρέσιμων, κατά το έτος 2006, 
για υπαλλήλους της Νομαρχιακής Αυτοδιοίκη¬ 


σης Ανατολικής Αττικής. 6 

Καθιέρωση και κατανομή Υπερωριακής Απασχόλη¬ 
σης προσωπικού στο πλαίσιο αντιμετώπισης της 
γρίπης των πουλερικών. 7 


Α ΠΟΦΑΣΕΙ Σ 

Αριθμ. 92981/Γ7 (1) 

Καθορισμός ως προσόντος διορισμού ισοτίμου πτυχί¬ 
ου ομοταγούς Ιδρύματος της αλλοδαπής, το οποίο 
παρέχει δικαίωμα στον κάτοχό του να διδάξει στη 
Δευτεροβάθμια Εκπαίδευση μαθήματα της ειδικό¬ 
τητάς του». 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις : 

1. Την παράγραφο 8 περ. ιστ και την παρ. 9 του άρ¬ 
θρου 14 του ν. 1566/1985 «Δομή και λειτουργία της πρω¬ 
τοβάθμιας και δευτεροβάθμιας εκπαίδευσης και άλλες 
διατάξεις» (ΦΕΚ167/1985 τ.Α). 

2. Την παρ. 7 του άρθρου 10 του ν. 2321 /1995 (ΦΕΚ 
156 Α'). 

3. Την παράγραφο 15 του άρθρου 8 του ν. 2817/2000 
«Εκπαίδευση των ατόμων με ειδικές εκπαιδευτικές και 
άλλες διατάξεις» (ΦΕΚ 78/2000 τ.Α'). 

4. Την Πράξη του Τμήματος Δ/θμιας Εκπαίδευσης του 
Παιδαγωγικού Ινστιτούτου 26/30.8.2005, αποφασίζου¬ 
με: 

Καθορίζουμε ως προσόν διορισμού τα κάτωθι ισότιμα 
πτυχία ομοταγών Ιδρυμάτων της αλλοδαπής: 

1. Πτυχίο με ειδίκευση στη Μουσική Τεχνολογία 

2. Πτυχίο με ειδίκευση στην Διεύθυνση ορχήστρας 

3. Πτυχίο με ειδίκευση στο Ακορντεόν 

4. Πτυχίο με ειδίκευση στο Όμποε 

5. Πτυχίο με ειδίκευση στη Σύνθεση 

6. Πτυχίο με ειδίκευση στο Σαξόφωνο 

7. Πτυχίο με ειδίκευση στα θεωρητικά Ευρωπαϊκής 
Μουσικής 

8. Πτυχίο με ειδίκευση στην Κιθάρα 

9. Πτυχίο με ειδίκευση στο Βιολοντσέλο 

10. Πτυχίο με ειδίκευση στο Κοντραμπάσο 


















3188 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


11. Πτυχίο με ειδίκευση στην Τρομπέτα 

12. Πτυχίο με ειδίκευση στο Κλαρινέτο 

13. Πτυχίο με ειδίκευση στο Φλάουτο 

14. Πτυχίο με ειδίκευση στο Φαγκότο 

15. Πτυχίο με ειδίκευση στα Κρουστά Όργανα 

16. Πτυχίο με ειδίκευση στη Διεύθυνση Χορωδίας 

17. Πτυχίο με ειδίκευση στη Μονωδία 

Παρέχουμε στους κατόχους των ανωτέρω ισοτίμων 

πτυχίων ομοταγών Ιδρυμάτων της αλλοδαπής το δι¬ 
καίωμα να διδάξουν στη Δευτεροβάθμια Εκπαίδευση 
μαθήματα της ειδικότητάς τους. 

Από τις διατάξεις αυτής της απόφασης δεν προκαλεί- 
ται δαπάνη εις βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Σεπτεμβρίου 2005 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. 14218/Β7 (2) 

Έγκριση Προγράμματος Μεταπτυχιακών Σπουδών του 
Τμήματος Κοινωνικής Πολιτικής του Πάντειου Πανε¬ 
πιστημίου Κοινωνικών και Πολιτικών Επιστημών με 
τίτλο: «Μεθοδολογία και Εφαρμογές στην Κοινωνι¬ 
κή Πολιτική». 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη : 

1. Τις διατάξεις των άρθρων 10 έως 12 του ν. 2083/1992 
(ΦΕΚ 159 τ.Α') «Εκσυγχρονισμός της Ανώτατης Εκπαί¬ 
δευσης», του άρθρου 16 παρ. 2 του ν. 2327/1995 (ΦΕΚ 156 

τ.Α') «Εθνικό Συμβούλιο Παιδείας.και άλλες διατάξεις» 

και του άρθρου 5 παρ 12 γ του ν. 2916/2001 (ΦΕΚ 114 τ.Α') 
«Διάρθρωση της ανώτατης εκπαίδευσης και ρύθμιση 
θεμάτων του τεχνολογικού τομέα αυτής». 

2. Τις διατάξεις του άρθρου 90 του «Κώδικα Νομοθεσί¬ 
ας για την Κυβέρνηση και τα Κυβερνητικά Όργανα», που 
κυρώθηκε με το άρθρο πρώτο του π.δ. 63/2005 (ΦΕΚ Α' 
98). 

3. Την υπ’ αριθμ. 37876/ΣΤ5 (ΦΕΚ 608 τ. Β'/26.4.2004) 
κοινή απόφαση του Πρωθυπουργού και της Υπουργού 
Εθνικής Παιδείας και Θρησκευμάτων «Καθορισμός αρ¬ 
μοδιοτήτων Υφυπουργών του Υπουργείου Εθνικής Παι¬ 
δείας και Θρησκευμάτων». 

4. Το απόσπασμα πρακτικών της Γ.Σ.Ε.Σ. του Τμήματος 
Κοινωνικής Πολιτικής του Πάντειου Πανεπιστημίου Κοινω¬ 
νικών και Πολιτικών Επιστημών (συνεδρία 19.10.-2005). 

5. Το απόσπασμα πρακτικών της Συγκλήτου του Πά- 
ντειου Πανεπιστημίου Κοινωνικών και Πολιτικών Επι¬ 
στημών (συνεδρία 26.1.2006). 

6. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε : 

Εγκρίνουμε από το ακαδημαϊκό έτος 2006-2007 τη 
λειτουργία Προγράμματος Μεταπτυχιακών Σπουδών 
του Τμήματος Κοινωνικής Πολιτικής του Πάντειου Πα¬ 
νεπιστημίου Κοινωνικών και Πολιτικών Επιστημών με 
τίτλο «Μεθοδολογία και Εφαρμογές στην Κοινωνική 
Πολιτική» σύμφωνα με τα εξής: 

Άρθρο 1 

Γ ενικές Διατάξεις 

Το Τμήμα Κοινωνικής Πολιτικής οργανώνει και λει¬ 


τουργεί Πρόγραμμα Μεταπτυχιακών Σπουδών με τίτλο 
“Μεθοδολογία και Εφαρμογές στην Κοινωνική Πολιτική” 
από το ακαδημαϊκό έτος 2006-2007, σύμφωνα με τις 
διατάξεις της απόφασης αυτής και τις διατάξεις των 
άρθρων 10 έως 12 του ν. 2083/1992. 

Άρθρο 2 

Αντικείμενο - Σκοπός 

1. Το Π.Μ.Σ. του Τμήματος Κοινωνικής Πολιτικής έχει 
ως αντικείμενο την ανάδειξη και τη μελέτη της διε- 
πιστημονικότητας των ζητημάτων που άπτονται της 
κοινωνικής πολιτικής, δίνοντας ιδιαίτερη έμφαση στη 
βαθύτερη γνώση των μεθοδολογικών εργαλείων και 
των εφαρμογών που προκύπτουν για την άσκηση κοι¬ 
νωνικής πολιτικής. 

2. Ο στόχος του Π.Μ.Σ. είναι διττός: 

α) Ο πρώτος είναι η παροχή εξειδικευμένων επιστημο¬ 
νικών γνώσεων σε ζητήματα μεθοδολογίας, σχεδιασμού 
και αξιολόγησης προγραμμάτων κοινωνικής πολιτικής. 

β) Ο δεύτερος είναι η εισαγωγή και η καθοδήγηση των 
μεταπτυχιακών φοιτητών στην επιστημονική έρευνα σε 
γνωστικά πεδία της κοινωνικής πολιτικής (εργασία και 
απασχόληση, κοινωνική ασφάλιση και κοινωνική προ¬ 
στασία, ανισότητες και κοινωνική συνοχή, κλπ.) με τρόπο 
ώστε να αποκτήσουν την ικανότητα να κατανοούν και 
να ερμηνεύουν την ύπαρξη και την εξέλιξη των προβλη¬ 
μάτων στα πεδία της κοινωνικής πολιτικής καθώς και να 
σχεδιάζουν και να εκπονούν τόσο την έρευνα όσο και 
να προτείνουν την εφαρμογή των αναγκαίων πολιτικών 
με την αξιολόγηση των αποτελεσμάτων τους. 

3. Οι κάτοχοι του Μεταπτυχιακού Διπλώματος θα μπο¬ 
ρούν να αξιοποιηθούν αποτελεσματικά σε Πανεπιστήμια, σε 
ερευνητικά κέντρα, στην κεντρική, περιφερειακή και τοπική 
διοίκηση και τους οργανισμούς του δημοσίου καθώς και 
σε ιδιωτικές επιχειρήσεις και άλλους θεσμούς με σκοπό 
αφενός τη μελέτη των σχετικών ζητημάτων και αφετέρου 
στην αντιμετώπιση των αναγκών και των προβλημάτων που 
προκύπτουν στην άσκηση της κοινωνικής πολιτικής. 

Άρθρο 3 

Μεταπτυχιακοί Τίτλοι 

Το Π.Μ.Σ. απονέμει: 

1. Μεταπτυχιακό Δίπλωμα Ειδίκευσης με τίτλο «Μεθο¬ 
δολογία και Εφαρμογές στην Κοινωνική Πολιτική» 

2. Διδακτορικό Δίπλωμα. 

Άρθρο 4 

Κατηγορίες Πτυχιούχων 

Στο Π.Μ.Σ. γίνονται δεκτοί πτυχιούχοι Τμημάτων Κοινω¬ 
νικών Επιστημών Α.Ε.Ι. καθώς και κάτοχοι τίτλων σπουδών 
συγγενούς γνωστικού αντικειμένου άλλων Τμημάτων Α.Ε.Ι. 
ή Τ.Ε.Ι. σύμφωνα με το άρθρο 5 παρ. 12γ του ν. 2916/2001 
(ΦΕΚ 114 τ.Α'), καθώς και αντίστοιχων Τμημάτων ομοταγών 
αναγνωρισμένων ιδρυμάτων της αλλοδαπής. 

Άρθρο 5 

Χρονική διάρκεια 

Η χρονική διάρκεια για την απονομή των κατά το 
άρθρο 3 τίτλων ορίζεται σε τέσσερα (4) εξάμηνα για το 
Μεταπτυχιακό Δίπλωμα Ειδίκευσης και τουλάχιστον έξι 
(6) επιπλέον εξάμηνα για το Διδακτορικό Δίπλωμα. 

Άρθρο 6 

Πρόγραμμα Μαθημάτων 

Τα μαθήματα, η διδακτική και ερευνητική απασχόληση, 
οι πρακτικές ασκήσεις και οι κάθε άλλου είδους εκπαι- 

δευτικές και ερευνητικές δραστηριότητες για την απο¬ 
νομή των κατά το άρθρο 3 τίτλων ορίζονται ως εξής: 

1. Στο α' και β' εξάμηνο σπουδών θα υπάρχει κοινός 
κορμός υποχρεωτικών μαθημάτων - με εξαίρεση τα 
μαθήματα “Θεωρίες αγοράς εργασίας” και “Κοινωνική 
θεωρία και κοινωνική πολιτική” από τα οποία θα επι¬ 
λέγεται το ένα (1) ανάλογα με την επιλογή του κύκλου 
μαθημάτων του γ’ εξαμήνου - ως εξής: 

Α' εξάμηνο 

- Στατιστικές μέθοδοι στην κοινωνική έρευνα I 

- Σχεδιασμός δειγματοληπτικών κοινωνικών ερευνών 

- Σχεδιασμός προγραμμάτων κοινωνικής πολιτικής 

- Επιστημολογία και μέθοδοι κοινωνικών επιστημών 

Β' εξάμηνο 

- Στατιστικές μέθοδοι στην κοινωνική έρευνα II 

- Ποιοτικές μέθοδοι στην κοινωνική έρευνα 

- Αξιολόγηση προγραμμάτων κοινωνικής πολιτικής 

- Θεωρίες αγοράς εργασίας 

- Κοινωνική θεωρία και κοινωνική πολιτική 

2. Στο γ' εξάμηνο σπουδών θα υπάρχουν δύο (2) κύ¬ 
κλοι μαθημάτων. Οι φοιτητές θα επιλέγουν τον έναν (1) 
από τους δύο (2) κύκλους και τα τέσσερα (4) από τα 
πέντε (5) προσφερόμενα μαθήματα του κύκλου. Παρόλα 
αυτά, στις περιπτώσεις όπου οι φοιτητές επιθυμούν να 
εκπονήσουν τη διπλωματική τους εργασία σε ένα αντι¬ 
κείμενο που άπτεται και των δύο κύκλων μαθημάτων, 
μπορούν να επιλέξουν (3) μαθήματα από τον κύκλο της 
επιλογής τους και ένα (1) μάθημα από τον άλλο κύκλο. 
Οι κύκλοι μαθημάτων και τα προσφερόμενα μαθήματα 
είναι τα εξής: 

Α' κύκλος μαθημάτων: Εργασία και πολιτικές απα¬ 
σχόλησης: 

- Κοινωνική οικονομία και εφαρμογές στην απασχό¬ 
ληση 

- Σχεδιασμός και αξιολόγηση πολιτικών απασχόλησης 

- Νέες τεχνολογίες, οργάνωση της εργασίας και πο¬ 
λιτικές εκπαίδευσης-κατάρτισης 

- Εργασιακές σχέσεις και νέα εργασιακά πρότυπα 

- Μεθοδολογία και μέτρηση εισοδηματικών ανισοτή¬ 
των και φτώχειας 

Β' κύκλος μαθημάτων: Κοινωνική προστασία και κοι¬ 
νωνική συνοχή: 

- Μεθοδολογικές προσεγγίσεις της κοινωνικής συνο¬ 
χής και της κοινωνικής ένταξης 

- Μέθοδοι και εφαρμογές δημογραφικής ανάλυσης 

- Κύκλος ζωής, απασχόληση και κοινωνική προστασία: 
μέθοδοι και εφαρμογές 

- Μεθοδολογικές προσεγγίσεις των ανισοτήτων και 
της κοινωνικής συνοχής στην ύπαιθρο χώρα 

- Σχεδιασμός και αξιολόγηση των πολιτικών ισότητας 
των φύλων 

3. Στο δ’ εξάμηνο σπουδών θα γίνεται η εκπόνηση 
της διπλωματικής εργασίας και η υποστήριξή της στο 
πλαίσιο ειδικού σεμιναρίου. 

4. Όλα τα μαθήματα φέρουν τρεις (3) διδακτικές μο¬ 
νάδες. Η διπλωματική εργασία και η υποστήριξή της 
φέρει δώδεκα (12) διδακτικές μονάδες. 

5. Η κάθε διδακτική μονάδα αντιστοιχεί σε 1 ώρα δι¬ 
δασκαλίας εβδομαδιαίως 

Άρθρο7 

Αριθμός εισακτέων 

Ο αριθμός εισακτέων στο πρόγραμμα ορίζεται κατ’ 
ανώτατο όριο στους είκοσι (20). 


Άρθρο 8 
Προσωπικό 

Τα μέλη ΔΕΠ του Τμήματος Κοινωνικής Πολιτικής θα 
καλύπτουν τις εκπαιδευτικές και ερευνητικές ανάγκες 
του προγράμματος. 

Άρθρο 9 

Υλικοτεχνική υποδομή 

Το'Ιδρυμα διαθέτει την απαραίτητη υλικοτεχνική υπο¬ 
δομή για την αποτελεσματική λειτουργία του Π.Μ.Σ. 
(σύγχρονες αίθουσες διδασκαλίας, βιβλιοθήκη με αυτο¬ 
ματοποιημένο σύστημα λειτουργίας, ηλεκτρονική πλη¬ 
ροφοριακή υπηρεσία, τηλεματικό δίκτυο για την παροχή 
προηγμένων τηλεματικών υπηρεσιών). 

Άρθρο 10 

Διάρκεια Λειτουργίας 

Το Π.Μ.Σ. θα λειτουργήσει μέχρι το ακαδημαϊκό έτος 
2011 - 12 . 

Αρθρο 11 

Κόστος Λειτουργίας 

1. Το ετήσιο κόστος λειτουργίας εκτιμάται ότι θα ανέρ¬ 
χεται στο ποσόν των 11.500,00 Ευρώ το οποίο αναλύεται 
ως εξής: 

α) Αμοιβές (μέλη ΔΕΠ άλλων ιδρυμάτων, 
εξωτερικοί συνεργάτες) 3.840,00 Ευρώ 

β) Δαπάνες μετακινήσεων 1.915,00 Ευρώ 

γ) Δαπάνες για αναλώσιμα και 
άλλες προμήθειες 1.915,00 Ευρώ 

δ) Υλικοτεχνική Υποδομή 1.915,00 Ευρώ 

ε) Γ ενικές δαπάνες 1.915,00 Ευρώ 

ΣΥΝΟΛΟ: 11.500,00 Ευρώ 

2. Ως πηγή χρηματοδότησης του Π.Μ.Σ. προβλέπεται 
ο προϋπολογισμός του Πάντειου Πανεπιστημίου Κοινω¬ 
νικών και Πολιτικών Επιστημών. 

Άρθρο 12 

Μεταβατικές διατάξεις 

Μέχρι να εκδοθεί ο Κανονισμός Μεταπτυχιακών Σπου¬ 
δών του Τμήματος, όλα τα σχετικά θέματα ρυθμίζονται 
από τα αρμόδια όργανα, σύμφωνα με τις ισχύουσες 
διατάξεις. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 20 Φεβρουάριου 2006 

Ο ΥΦΥΠΟΥΡΓΟΣ 

ΣΠ. ΤΑΛΙΑΔΟΥΡΟΣ 
-♦- 

Αριθμ. 14219/Β7 (3) 

Έγκριση Προγράμματος Μεταπτυχιακών Σπουδών του 
Τμήματος Κοινωνικής Ανθρωπολογίας του Πάντει- 
ου Πανεπιστημίου Κοινωνικών και Πολιτικών Επιστη¬ 
μών με τίτλο: «Κοινωνική και Πολιτισμική Ανθρωπο¬ 
λογία». 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη : 

1. Τις διατάξεις των άρθρων 10 έως 12 του ν. 2083/1992 
(ΦΕΚ 159 τ.Α') «Εκσυγχρονισμός της Ανώτατης Εκπαί¬ 
δευσης», του άρθρου 16 παρ. 2 του ν. 2327/1995 (ΦΕΚ 156 
τ.Α') «Εθνικό Συμβούλιο Παιδείας,.και άλλες διατάξεις» 

και του άρθρου 5 παρ 12 γ του ν. 2916/2001 (ΦΕΚ114 τ.Α') 
«Διάρθρωση της ανώτατης εκπαίδευσης και ρύθμιση 
θεμάτων του τεχνολογικού τομέα αυτής». 

2. Τις διατάξεις του άρθρου 90 του «Κώδικα Νομοθεσίας 
για την Κυβέρνηση και τα Κυβερνητικά Όργανα», που 
κυρώθηκε με το άρθρο πρώτο του π.δ. 63/2005 (ΦΕΚ Α' 
98). 

3. Την υπ’ αριθμ. 37876/ΣΤ5 (ΦΕΚ 608 τ. Β726.4.2004) 
κοινή απόφαση του Πρωθυπουργού και της Υπουργού 
Εθνικής Παιδείας και Θρησκευμάτων «Καθορισμός αρ¬ 
μοδιοτήτων Υφυπουργών του Υπουργείου Εθνικής Παι¬ 
δείας και Θρησκευμάτων». 

4. Το απόσπασμα πρακτικών της Γ.Σ.Ε.Σ. του Τμήματος 
Κοινωνικής Ανθρωπολογίας του Πάντειου Πανεπιστη¬ 
μίου Κοινωνικών και Πολιτικών Επιστημών (συνεδρία 
5.10.2005). 

5. Το απόσπασμα πρακτικών της Συγκλήτου του Πά- 
ντειου Πανεπιστημίου Κοινωνικών και Πολιτικών Επι¬ 
στημών (συνεδρία 26.1.2006). 

6. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε : 

Εγκρίνουμε από το ακαδημαϊκό έτος 2006-2007 τη 
λειτουργία Προγράμματος Μεταπτυχιακών Σπουδών 
του Τμήματος Κοινωνικής Ανθρωπολογίας του Πάντειου 
Πανεπιστημίου Κοινωνικών και Πολιτικών Επιστημών με 
τίτλο «Κοινωνική και Πολιτισμική Ανθρωπολογία» σύμ¬ 
φωνα με τα εξής: 

Αρθρο 1 

Γ ενικές Διατάξεις 

Το Τμήμα Κοινωνικής Ανθρωπολογίας οργανώνει και 
λειτουργεί Πρόγραμμα Μεταπτυχιακών Σπουδών με τίτ¬ 
λο «Κοινωνική και Πολιτισμική Ανθρωπολογία» από το 
ακαδημαϊκό έτος 2006-2007, σύμφωνα με τις διατάξεις 
της απόφασης αυτής και τις διατάξεις των άρθρων 10 
έως 12 του ν. 2083/1992. 

Αρθρο 2 

Αντικείμενο - Σκοπός 

1. Το Π.Μ.Σ. του Τμήματος Κοινωνικής Ανθρωπολογίας 
έχει ως αντικείμενο τη μελέτη των σύγχρονων κοινω¬ 
νικών και πολιτισμικών συστημάτων από την πλευρά 
της ανθρωπολογίας. Στόχος του Προγράμματος είναι 
η μετεκπαίδευση και κατάρτιση νέων επιστημόνων στις 
θεωρητικές αλλά και πρακτικές δεξιότητες που απαι¬ 
τούνται για μια συνθετική επιστημονική προσέγγιση 
κρίσιμων φαινομένων που απασχολούν σήμερα την ελ¬ 
ληνική και άλλες κοινωνίες. Ιδιαίτερη έμφαση θα δοθεί 
σε ζητήματα πολυπολιτισμικότητας, μετανάστευσης, 
εθνοτισμού και εθνικισμού, καθώς και διαπολιτισμικής 
εκπαίδευσης, όπως αυτά εκδηλώνονται στο πλαίσιο της 
νεοελληνικής κοινωνίας εξ αιτίας των νέων συνθηκών 
που διαμορφώνονται με τις αυξανόμενες μετακινήσεις 
πληθυσμών στον ευρύτερο ευρωπαϊκό χώρο. 

2. Το Π.Μ.Σ. αποσκοπεί: 

α) Στην προαγωγή της κοινωνικής έρευνας στον ευ¬ 
ρύτερο χώρο των Επιστημών του Ανθρώπου μέσα από 
την κατανόηση των βασικών εννοιών του επιστημονικού 
κλάδου της Κοινωνικής Ανθρωπολογίας και την εφαρ¬ 
μογή τους σε νέα αντικείμενα μελέτης. 

β) Στη θεωρητική ευαισθητοποίηση και εφοδιασμό 
ερευνητών και νέων επιστημόνων με τα αναλυτικά 


εργαλεία της ανθρωπολογίας, στοχεύοντας στην εις 
βάθος κατανόηση καίριων κοινωνικών ζητημάτων που 
απασχολούν τις σύγχρονες κοινωνίες. 

3. Οι κάτοχοι του Μεταπτυχιακού Διπλώματος θα είναι 
σε θέση να καταλάβουν θέσεις ευθύνης σε ερευνητικά 
κέντρα, Πανεπιστήμια, στην τοπική αυτοδιοίκηση, σε 
οργανισμούς του ευρύτερου δημόσιου και ιδιωτικού 
τομέα, καθώς και σε μη κυβερνητικούς οργανισμούς. 
Οι απόφοιτοι του Π.Μ.Σ. θα μπορούν επίσης να απα¬ 
σχοληθούν στο χώρο της εκπαίδευσης, καθώς και σε 
τομείς που σχετίζονται με τις νέες πραγματικότητες 
που δημιουργεί η πολυπολιτισμικότητα και το φαινόμενο 
της μετακίνησης πληθυσμιακών ομάδων στις σύγχρονες 
κοινωνίες. 

Αρθρο 3 

Μεταπτυχιακοί Τίτλοι 

Το Π.Μ.Σ. απονέμει: 

1. Μεταπτυχιακό Δίπλωμα Ειδίκευσης με τίτλο «Κοι¬ 
νωνική και Πολιτισμική Ανθρωπολογία». 

2. Διδακτορικό Δίπλωμα. 

Αρθρο 4 

Κατηγορίες Πτυχιούχων 

Στο Π.Μ.Σ. γίνονται δεκτοί πτυχιούχοι ΑΕΙ της ημε¬ 
δαπής και αναγνωρισμένων ομοταγών ιδρυμάτων της 
αλλοδαπής όλων των ειδικοτήτων, προερχόμενοι τόσο 
από τις Ανθρωπιστικές και Κοινωνικές όσο και από τις 
Θετικές Επιστήμες, όπως επίσης και πτυχιούχοι Τ.Ε.Ι. 
σύμφωνα με τις διατάξεις του άρ. 5, παρ. 12γ του ν. 
2916/2001 και με συνεκτίμηση των κριτηρίων που κα¬ 
θορίζει η Γ.Σ.Ε.Σ. 

Αρθρο 5 

Χρονική Διάρκεια 

Η χρονική διάρκεια για την απονομή των κατά το 
άρθρο 3 τίτλων ορίζεται σε τέσσερα (4) εξάμηνα για το 
Μεταπτυχιακό Δίπλωμα Ειδίκευσης και τουλάχιστον έξι 
(6) επιπλέον εξάμηνα για το Διδακτορικό Δίπλωμα. 

Αρθρο 6 

Πρόγραμμα Μαθημάτων 

Τα μαθήματα, η διδακτική και ερευνητική απασχόληση, 
οι πρακτικές ασκήσεις και οι κάθε άλλου είδους εκπαι¬ 
δευτικές και ερευνητικές δραστηριότητες για την απο¬ 
νομή των κατά το άρθρο 3 τίτλων ορίζονται ως εξής: 

1. Στο α' και β' εξάμηνο σπουδών διδάσκονται τα εξής 
υποχρεωτικά μαθήματα: 

Α' ΕΞΑΜΗΝΟ 

- Θεωρία και Μεθοδολογία της Κοινωνικής Ανθρω¬ 
πολογίας 

- Οικονομική και Πολιτική Ανθρωπολογία 

- Συμβολικά Συστήματα και Θρησκευτικά Κινήματα: 
Ανθρωπολογικές Προσεγγίσεις 

- Ειδικό Μεταπτυχιακό Σεμινάριο I 
Β' ΕΞΑΜΗΝΟ 

- Ανθρωπολογία της Συγγένειας και του Φύλου 

- Θεσμοί στη Νεώτερη Ελλάδα: Ανθρωπολογικές και 
Ιστορικές Προσεγγίσεις 

- Ζητήματα Εθνογραφίας και Ανθρωπολογικής Θε¬ 
ωρίας 

- Ειδικό Μεταπτυχιακό Σεμινάριο II 

2. Στο γ' εξάμηνο σπουδών το Π.Μ.Σ. εστιάζεται στα 
ακόλουθα γνωστικά πεδία: πολυπολιτισμικότητα, με¬ 
τανάστευση, εθνικισμός και εθνοτισμός, διαπολιτισμική 

εκπαίδευση. Οι φοιτητές/ τριες επιλέγουν τέσσερα (4) 
εκ των προσφερομένων μαθημάτων και παρακολουθούν 
υποχρεωτικά το Ειδικό Μεταπτυχιακό Σεμινάριο III. 

- Ανθρωπολογία της Μετανάστευσης 

- Εθνικισμός και Εθνοτισμός: Ανθρωπολογικές Προ¬ 
σεγγίσεις 

- Μνημεία και Πολιτισμική Κληρονομιά 

- Διαπολιτισμική Εκπαίδευση 

- Ταυτότητες και Πολιτισμική Διαφορά: Υγεία, Σώμα, 
Φύλο 

- Κοινωνιολογικές και Ανθρωπολογικές Προσεγγίσεις 
του Κοινωνικού Ελέγχου 

- Ειδικό Μεταπτυχιακό Σεμινάριο III 

3. Στο δ' εξάμηνο σπουδών θα γίνεται η εκπόνηση 
της διπλωματικής εργασίας και η υποστήριξή της στο 
πλαίσιο ειδικού σεμιναρίου. 

4. Όλα τα μαθήματα φέρουν τρεις (3) διδακτικές μονά¬ 
δες. Η διπλωματική εργασία και η υποστήριξή της φέρει 
δώδεκα (12) διδακτικές μονάδες. Η κάθε διδακτική μονά¬ 
δα αντιστοιχεί σε 1 ώρα διδασκαλίας εβδομαδιαίως. 

Αρθρο 7 

Αριθμός εισακτέων 

Ο αριθμός εισακτέων στο Πρόγραμμα Μεταπτυχιακών 
Σπουδών ορίζεται κατ’ ανώτατο όριο στους είκοσι (20). 

Αρθρο 8 
Προσωπικό 

Τα μέλη ΔΕΠ του Τμήματος Κοινωνικής Ανθρωπο¬ 
λογίας καλύπτουν τις εκπαιδευτικές και ερευνητικές 
ανάγκες του προγράμματος. 

Αρθρο 9 

Υλικοτεχνική υποδομή 

Το'Ιδρυμα διαθέτει την απαραίτητη υλικοτεχνική υπο¬ 
δομή για την αποτελεσματική λειτουργία του Π.Μ.Σ. 
(σύγχρονες αίθουσες διδασκαλίας, βιβλιοθήκη με αυ¬ 
τοματοποιημένο σύστημα λειτουργίας, ηλεκτρονική πλη¬ 
ροφοριακή υπηρεσία, τηλεματική δίκτυο για την παροχή 
προηγμένων τηλεματικών υπηρεσιών). 

Αρθρο 10 

Διάρκεια Λειτουργίας 

Το Π.Μ.Σ. θα λειτουργήσει μέχρι το ακαδημαϊκό έτος 
2011 - 12 . 

Αρθρο 11 

Κόστος Λειτουργίας 

1. Το κόστος λειτουργίας εκτιμάται ότι θα ανέρχεται 
ετησίως στο ποσόν των 11.500,00 Ευρώ το οποίο ανα¬ 
λύεται ως εξής: 

α) Αμοιβές (μέλη ΔΕΠ άλλων 
ιδρυμάτων, εξωτερικοί συνεργάτες) 3.840,00 Ευρώ 
β) Δαπάνες μετακινήσεων 1.915,00 Ευρώ 

γ) Δαπάνες για αναλώσιμα και άλλες 
προμήθειες 1.915,00 Ευρώ 

δ) Υλικοτεχνική Υποδομή 1.915,00 Ευρώ 

ε) Γενικές δαπάνες 1.915,00 Ευρώ 

ΣΥΝΟΛΟ: 11.5000,00 Ευρώ 

2. Ως πηγή χρηματοδότησης του Π.Μ.Σ. προβλέπεται 
ο προϋπολογισμός του Πάντειου Πανεπιστημίου Κοινω¬ 
νικών και Πολιτικών Επιστημών. 

Αρθρο 12 

Μεταβατικές διατάξεις 

Μέχρι να εκδοθεί ο Κανονισμός Μεταπτυχιακών Σπου¬ 


δών του Τμήματος, όλα τα σχετικά θέματα ρυθμίζονται 
από τα αρμόδια όργανα, σύμφωνα με τις ισχύουσες 
διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Φεβρουάριου 2006 

Ο ΥΦΥΠΟΥΡΓΟΣ 

ΣΠ. ΤΑΛΙΑΔΟΥΡΟΣ 
-♦- 

Αριθμ. 1416 (4) 

Εκχώρηση αρμοδιότητας ανάθεσης ενέργειας Τεχνικής 
Βοήθειας - Στήριξης στην Ειδική Υπηρεσία Εφαρ¬ 
μογής Συγχρηματοδοτούμενων Ενεργειών από το 
ΕΓΤΠΕ-Π. (Εναντι δικαιούμενης προκαταβολής). 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη : 

Ι.Τις διατάξεις του άρθρου 90 του «Κώδικα Νομοθεσίας 
για την Κυβέρνηση και τα Κυβερνητικά Όργανα», που 
κυρώθηκε με το άρθρο πρώτο του π.δ. 63/2005 (ΦΕΚ Α' 
98). 

2. Την υπ’ αριθμ. 334247/21.2.2001 κοινή υπουργική από¬ 
φαση περί σύστασης της Ειδικής Υπηρεσίας Διαχείρισης 
Ε.Π. ΆΑ-ΑΥ’ στο Υπ. Αγροτική Ανάπτυξη και Τροφίμων 
(ΦΕΚ 187/Β/2001) όπως έχει τροποποιηθεί. 

3. Το άρθρο 12 του ν. 2860/2000 «Διαχείριση, παρακο¬ 
λούθηση και έλεγχος του Κοινοτικού Πλαισίου Στήριξης 
και άλλες διατάξεις» (ΦΕΚ 251/Α/14.11.2000). 

4. Το π.δ. 4/2002 «Εκτέλεση ενεργειών Τεχνικής Βοή¬ 
θειας - Στήριξης και διαχείρισης των αντιστοίχων πό¬ 
ρων» και ιδίως τα άρθρα 1 παρ. 4 και 3, παρ. 6 (ΦΕΚ 
3/Α/14.1.2002). 

5. Την υπ’ αριθμ. 1466/Ε.Υ.Σ 105/17.1.2002 (ΦΕΚ 78/τεύχος 
Β/29.1.2002) περί καθορισμού των στοιχείων του ετήσιου 
προγράμματος ενεργειών Τεχνικής Βοήθειας - Στήρι¬ 
ξης, σύμφωνα με το άρθρο 12, παρ.3 του ν. 2860/2000 
(ΦΕΚ78/Β/29.1.2002). 

6. Τον Προϋπολογισμό της Εθνικής Τεχνικής Βοήθειας- 
Στήριξης της Υπηρεσίας Διαχείρισης του Ε.Π. «Αγροτική 
Ανάπτυξη-Ανασυγκρότηση της Υπαίθρου» για το έτος 
2006. 

7. Το υπ’ αριθμ. 635/24.1.2006 έγγραφο αίτημα της 
Ειδικής Υπηρεσίας Εφαρμογής Συγχρηματοδοτούμενων 
Ενεργειών από το ΕΓΤΠΕ-Π με θέμα «Αίτημα εν όψει της 
υποβολής του ετήσιου προγράμματος Τεχνικής Βοήθει¬ 
ας της Υπηρεσίας σας για το 2006». 

8. Την υπ’ αριθμ. 399570/10.11.2001 Απόφαση των 
Υπουργών Εσωτερικών Δημόσιας Διοίκησης και Απο¬ 
κέντρωσης, Οικονομικών και Γεωργίας «Σύσταση Διοι¬ 
κητικού Τομέα Προγραμματισμού και Εφαρμογών του Γ' 
Κοινοτικού Πλαισίου Στήριξης και θέσης Ειδικού Γραμ- 
ματέα στο Υπουργείο Γ εωργίας» (ΦΕΚ 1363/01 ΤΒ), όπως 
συμπληρώθηκε με τις 229920/20.2.2002 (ΦΕΚ 233/02 ΤΒ) 
και 222822/6.5.2003 (ΦΕΚ592/03 ΤΒ) όμοιες. 

9. Την υπ’ αριθμ. 245245/2.4.2004 (ΦΕΚ 100Γ/6.4.2004) 
κοινή απόφαση του Πρωθυπουργού και του Υπουργού 
Αγροτικής Ανάπτυξης και Τροφίμων με την οποία διο¬ 
ρίζεται ο Δημήτριος Παπαγιαννίδης του Οδυσσέα στην 
θέση του Ειδικού Γραμματέα του Υπουργείου Αγροτικής 
Ανάπτυξης και Τροφίμων με βαθμό 2ο της κατηγορίας 

Ειδικών Θέσεων, ο οποίος θα προΐσταται των υπηρεσιών 
του Διοικητικού Τομέα Προγραμματισμού και Εφαρμο¬ 
γών του Γ' Κοινοτικού Πλαισίου Στήριξης του Υπουρ¬ 
γείου Αγροτικής Ανάπτυξης και Τροφίμων. 

10. Την ανάγκη ομαλής εκτέλεσης του ετήσιου προγράμ¬ 
ματος Τεχνικής Βοήθειας-Στήριξης, αποφασίζουμε: 

Την Εκχώρηση, στην Ειδική Υπηρεσία Εφαρμογής Συγ- 
χρηματοδοτούμενων Ενεργειών από το ΕΓΤΠΕ-Π του Υπ. 
Αγροτικής Ανάπτυξης και Τροφίμων της αρμοδιότητας 
ανάθεσης ενεργειών Τεχνικής Βοήθειας-Στήριξης, που 
αφορούν στην κάλυψη αναγκών της, για την υλοποίηση 
των έργων του Ε.Π. ΆΑ-ΑΥ’, τα οποία έχει αναλάβει, ως 
τελικός δικαιούχος. 

Το ποσό της εν λόγω εκχώρησης προκαταβολής ανέρ¬ 
χεται στις εκατόν πενήντα χιλιάδες ευρώ (150.000) σύμ¬ 
φωνα με το υπ’ αριθμ. 635/24.1.2006 έγγραφο με θέμα 
«Αίτημα εν όψει της υποβολής του ετήσιου προγράμ¬ 
ματος Τεχνικής Βοήθειας της Υπηρεσίας σας για το 
2006», και αφορά το έτος 2006. 

Η εκχώρηση πραγματοποιείται στο πλαίσιο της δι¬ 
καιούμενης προκαταβολής της Υπηρεσίας μας για το 
έτος 2006. 

Η ανάθεση εκτέλεση και πληρωμή θα πραγματοποι¬ 
ηθούν σύμφωνα με τις διατάξεις του Π.Δ. 4/2002, άρθρο 
3, παρ. 6, από την Ειδική Υπηρεσία Εφαρμογής Συγχρη- 
ματοδοτούμενων Ενεργειών από το ΕΓΤΠΕ-Π. 

Οι αρμόδιες υπηρεσίες της Ειδικής Υπηρεσίας Εφαρμο¬ 
γής Συγχρηματοδοτούμενων Ενεργειών από το ΕΓΤΠΕ-Π 
του Υπ. Αγροτικής Ανάπτυξης και Τροφίμων υποχρεούνται 
όπως τηρούν αρχεία με όλα τα σχετικά παραστατικά και 
στοιχεία, τα οποία θα είναι ανά πάσα στιγμή διαθέσιμα 
σε ελέγχους από εθνικά ή κοινοτικά όργανα, σύμφωνα με 
τις κείμενες κοινοτικές και εθνικές διατάξεις. 

Η ευθύνη τήρησης των αρχείων και των στοιχείων αυ¬ 
τών ανήκει αποκλειστικά στην Ειδική Υπηρεσία Εφαρμο¬ 
γής Συγχρηματοδοτούμενων Ενεργειών από το ΕΓΤΠΕ- 
Π, ενώ η Ειδική Υπηρεσία Διαχείρισης του Ε.Π. “ΑΑ-ΑΥ’ 
διατηρεί το δικαίωμα της να λαμβάνει γνώση αυτών. 

Η νομιμότητα και η σκοπιμότητα των δαπανών που θα 
ενεργεί η Ειδική Υπηρεσία Εφαρμογής Συγχρηματοδο¬ 
τούμενων Ενεργειών από το ΕΓΤΠΕ-Π του Υπουργείου 
Αγροτικής Ανάπτυξης και Τροφίμων, στο πλαίσιο της 
εν λόγω εκχώρησης, θα υπόκεινται στον έλεγχο των 
προβλεπόμενων από την Ελληνική Νομοθεσία οργάνων 
(Υ.Δ.Ε., Ελεγκτικό Συνέδριο). 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 20 Φεβρουάριου 2006 

Ο ΥΠΟΥΡΓΟΣ 

ΕΥΑΓΓΕΛΟΣ ΜΠΑΣΙΑΚΟΣ 
-♦- 

Αριθμ. 1304 (5) 

Καθιέρωση υπερωριακής εργασίας, κατά το έτος 2006, 
για το μόνιμο και αποσπασμένο προσωπικό της Δι¬ 
εύθυνσης Οικονομικού της Νομαρχιακής Αυτοδιοί¬ 
κησης Ανατολικής Αττικής. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 

Έχοντας υπόψη: 

Α) Τις διατάξεις: 

1. Του π.δ. 30/1996 «Κώδικας Νομαρχιακών Αυτοδιοι¬ 


κήσεων», όπως τροποποιήθηκε και συμπληρώθηκε με 
τους ν. 2503/1995 «Διοίκηση, οργάνωση, στελέχωση της 
Περιφέρειας, ρύθμιση θεμάτων για την τοπική αυτοδι¬ 
οίκηση και άλλες διατάξεις» και 3274/2004 «Οργάνωση 
και λειτουργία των Οργανισμών Τοπικής Αυτοδιοίκησης 
πρώτου και δευτέρου βαθμού» 

2. Του άρθρου 15 του ν. 2592/1998 «Αναπροσαρμογή 
συντάξεων πολιτικών συνταξιούχων του Δημοσίου, ρύθ¬ 
μιση συνταξιοδοτικών θεμάτων και άλλες διατάξεις». 

3. Του άρθρου 25 παρ. 7 του ν. 2738/1999 «Συλλογικές 
διαπραγματεύσεις στη Δημόσια Διοίκηση, μονιμοποι¬ 
ήσεις συμβασιούχων αορίστου χρόνου και άλλες δια¬ 
τάξεις». 

4. Του άρθρου 16 του ν. 3205/2003 «Μισθολογικές 
ρυθμίσεις λειτουργών και υπαλλήλων του Δημοσίου, 
Ν.Π.Δ.Δ. και Ο.Τ.Α. μονίμων στελεχών των Ενόπλων 
Δυνάμεων και αντιστοίχων της Ελληνικής Αστυνομίας, 
του Πυροσβεστικού και Λιμενικού Σώματος και άλλες 
συναφείς διατάξεις», όπως τροποποιήθηκε με το άρ¬ 
θρο 18 παρ. 2 του ν. 3254/2004 «Ρύθμισης θεμάτων των 
Ολυμπιακών και Παραολυμπιακών Αγώνων του 2004 και 
άλλες διατάξεις». 

Β) Την ανάγκη κάλυψης εκτάκτων υπηρεσιακών ανα¬ 
γκών, όπως είναι: 

Κατά το πρώτο εξάμηνο 2006, η σύνταξη του απολογι¬ 
σμού οικονομικού έτους 2005, ο έλεγχος, αρχειοθέτηση, 
δεματοποίηση και αποστολή στο Ελεγκτικό Συνέδριο 
των χρηματικών ενταλμάτων πληρωμής, μαζί με τα 
παραστατικά στοιχεία αυτών, το κλείσιμο των βιβλίων 
της Ταμειακής Διαχείρισης, η συμφωνία των πιστώσεων 
τόσο με την Υπηρεσία Δημοσιονομικού Ελέγχου όσο και 
με την Εθνική Τράπεζα Ελλάδος - Κατάστημα Παλλήνης 
και Τράπεζα της Ελλάδος - Κατάστημα Αγ. Παρασκευ¬ 
ής, όπου τηρούνται οι λογαριασμοί της Νομαρχιακής 
Αυτοδιοίκησης. 

Κατά το δεύτερο εξάμηνο 2006, η σύνταξη του Νο¬ 
μαρχιακού Προϋπολογισμού έτους 2007, η συγκέντρωση 
καταστάσεων προμηθευτών από όλες τις Υπηρεσίες 
της Νομαρχιακής Αυτοδιοίκησης για το προηγούμενο 
οικονομικό έτος και η σύνταξη και αποστολή γενικής 
συγκεντρωτικής κατάστασης στην αρμόδια Δ.Ο.Υ., η 
εκκαθάριση του αρχείου της Δ/νσης Οικονομικού πα¬ 
ρελθόντων ετών, σύμφωνα με τις κείμενες διατάξεις, 
καθώς και λοιπών εργασιών που απαιτούν ώρες πέραν 
του κανονικού ωραρίου. 

Γ) Το γεγονός ότι όλες οι περιγραφείσες υπηρεσια¬ 
κές ανάγκες δεν είναι δυνατό να καλυφθούν κατά τη 
διάρκεια του κανονικού ωραρίου εργασίας και, ως εκ 
τούτου απαιτούνται ώρες πέραν του ωραρίου αυτού για 
την διεκπεραίωσή τους. 

Δ) Το γεγονός ότι για την ανωτέρω υπερωριακή απα¬ 
σχόληση έχουν προβλεφθεί οι σχετικές πιστώσεις στον 
Νομαρχιακό Προϋπολογισμό οικονομικού έτους 2006, 
αποφασίζουμε : 

Καθιερώνουμε υπερωριακή απασχόληση με αμοιβή 
για 17 υπαλλήλους της Διεύθυνσης Οικονομικού και για 
5.000 ώρες απογευματινής απασχόλησης. 

Η προαναφερθείσα υπερωριακή εργασία θα παρα¬ 
σχεθεί μέχρι 31.12.2006 και συγκεκριμένα οι οικείες 
αποζημιώσεις θα καταβληθούν το Α' και Β' εξάμηνο 
ανάλογα με το επείγον της αντιμετώπισης των εκτά¬ 
κτων υπηρεσιακών αναγκών και όπως οι ανάγκες της 
υπηρεσίας το απαιτήσουν, σε καμία δε περίπτωση δεν 

θα υπερβούν τον αριθμό των 60 ωρών μηνιαίως για 
κάθε υπάλληλο. 

Η προκαλούμενη δαπάνη που ανέρχεται στο ποσό 
των 31.300,00 € (από το οποίο το ποσό των 23.600,00 
€ στον Ειδικό Φορέα 073 «Υπηρεσίες Οικονομικού» και 
το ποσό των 7.700,00 € στον Ειδικό Φορέα 074 «Δαπά¬ 
νες Διοίκησης για εφ' άπαξ επίδομα κ.λ.π. προσωπικού 
πρώην Νομαρχιακού Ταμείου») βαρύνει τον Προϋπολο¬ 
γισμό Νομαρχιακής Αυτοδιοίκησης Ανατολικής Αττικής 
οικονομικού έτους 2006. 

Η απόφαση έχει αναδρομική ισχύ ενός μηνός από την 
ημερομηνία δημοσίευσής της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 21 Φεβρουάριου 2006 

Ο Νομάρχης 
ΛΕΩΝΙΔΑΣ ΚΟΥΡΗΣ 

-♦- 

Αριθμ. οικ. 1301 (6) 

Καθιέρωση υπερωριακής εργασίας, εργασίας κατά τις 
Κυριακές και εξαιρέσιμες ημέρες, εργασίας κατά τις 
νυκτερινές ώρες των εργασίμων ημερών, Κυριακών και 
εξαιρέσιμων, κατά το έτος 2006, για υπαλλήλους της 
Νομαρχιακής Αυτοδιοίκησης Ανατολικής Αττικής. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 

Έχοντας υπόψη: 

1. Τις διατάξεις του π.δ. 30/1996 «Κώδικας Νομαρχιακής 
Αυτοδιοίκησης». 

2. Τις διατάξεις του άρθρου 16 του ν. 3205/2003, όπως 
αυτές τροποποιήθηκαν με τις όμοιες της παρ. 2 του 
άρθρου 18 του ν. 3254/2004. 

3. Τις διατάξεις του άρθρου 25 παρ. 7 του ν. 2738/1999. 

4. Την ανάγκη για κάλυψη έκτακτων υπηρεσιακών 
αναγκών έτους 2006, όπως, σύνταξη των ετήσιων κα¬ 
ταστάσεων υπαλλήλων που προβλέπονται από τον 
Υπαλληλικό Κώδικα (επετηρίδα),τακτοποίηση Αρχείου 
της πρώην Υπηρεσίας Διαβατηρίων, έλεγχος αδειών 
περιπτέρων και λιανικής πώλησης καπνοβιομηχανιών 
προϊόντων,τακτοποίηση αρχείου Κεντρικής Γραμματεί¬ 
ας, πλήρης ενημέρωση των προσωπικών μητρώων των 
υπαλλήλων με στοιχεία που επηρεάζουν τη μισθολογική 
τους κατάσταση και διαχωρισμός αυτών σε υποφακέ- 
λους σύμφωνα με τις κείμενες διατάξεις, προεργασία για 
τις επικείμενες κρίσεις προϊσταμένων,προεργασία για 
την επικείμενη εκλογή αιρετών μελών του Υπηρεσιακού 
Συμβουλίου της Ν.Α.Α.Α., εργασίες που δεν μπορούν να 
αντιμετωπισθούν εντός του κανονικού ωραρίου, έκτακτες 
υπηρεσιακές ανάγκες του Γραφείου Νομάρχη (συσκέψεις 
κλπ), ανάγκη για παροχή υπερωριακής εργασίας για την 
οδήγηση του υπηρεσιακού αυτοκινήτου του Νομάρχη 
κατά τις απογευματινές ώρες των εργασίμων ημερών, 
Κυριακές και εξαιρέσιμες, καθώς και κατά τις νυκτερινές 
ώρες εργασίμων ημερών, Κυριακών και εξαιρέσιμων. 

5. Το γεγονός ότι για την αντιμετώπιση των ανωτέρω 
υπηρεσιακών αναγκών, οι υπάλληλοι της Διεύθυνσης 
Διοίκησης, της Διεύθυνσης Αστικής & Δημοτικής Κατά¬ 
στασης, της Τοπικής Υπηρεσίας, Αχαρνών και Βόρειας 
Αττικής, της Διεύθυνσης Κέντρου Εξυπηρέτησης Πολι¬ 
τών (Κ.Ε.Π.) & της Δ/νσης Υποστήριξης, απασχολήθη¬ 
καν και εξακολουθούν να απασχολούνται πέραν του 
κανονικού ωραρίου εργασίας και ειδικά οι οδηγοί του 
υπηρεσιακού αυτοκινήτου του Νομάρχη απασχολήθηκαν 


και εξακολουθούν να απασχολούνται σε 24ωρη βάση και 
με εργασία κατά τις νυκτερινές ώρες, ημέρες αργίας 
και Κυριακές. 

6. Το γεγονός ότι για την ανωτέρω υπερωριακή απασχό¬ 
ληση, έχουν προβλεφθεί σχετικές πιστώσεις στον οικονομι¬ 
κό προϋπολογισμό έτους 2006 της Νομ/κής Αυτ/σης Ανατ. 
Αττικής, σύμφωνα με το 546 / 27.1.2006 έγγραφο της Δ/νσης 
Οικονομικού της Ν.Α.Α.Α., αποφασίζουμε : 

Καθιερώνουμε για το έτος 2006, υπερωριακή και 
νυκτερινή με αμοιβή απασχόληση κατά τις εργάσιμες 
ημέρες, απασχόληση κατά τις Κυριακές και εξαιρέσιμες 
ημέρες, καθώς και απασχόληση κατά τις νυκτερινές 
ώρες Κυριακών και εξαιρέσιμων, στη Διεύθυνση Διοίκη¬ 
σης, στη Διεύθυνση Αστικής & Δημοτικής Κατάστασης, 
στην Τοπική Υπηρεσία Αχαρνών και Βόρειας Αττικής, 
στη Διεύθυνση Κέντρου Εξυπηρέτησης Πολιτών ( Κ.Ε.Π.) 
& στη Διεύθυνση Υποστήριξης της Νομαρχιακής Αυ¬ 
τοδιοίκησης Ανατολικής Αττικής και κατανέμουμε τις 
ώρες αυτής ως εξής: 

α) 27500 ώρες απογευματινής απασχόλησης, για 60 
υπαλλήλους των Διευθύνσεων Διοίκησης, Αστικής & 
Δημοτικής Κατάστασης, Κέντρου Εξυπηρέτησης Πολι¬ 
τών (Κ.Ε.Π.) & Τοπικής Υπηρεσίας Αχαρνών και Βόρειας 
Αττικής. 

β) 1500 ώρες νυκτερινής απασχόλησης και απασχό¬ 
λησης κατά τις Κυριακές και εξαιρέσιμες ημέρες, για 3 
οδηγούς του υπηρεσιακού αυτοκινήτου του Νομάρχη. 

γ) 5600 ώρες απογευματινής απασχόλησης, για 14 
υπαλλήλους της Δ/νσης Υποστήριξης. 

Η παροχή της ανωτέρω υπερωριακής εργασίας, θα 
γίνει από 1.1.2006 μέχρι 31.12.2006 και σε καμία περίπτω¬ 
ση δεν θα υπερβούν τον αριθμό των 60 ωρών μηνιαίως 
για κάθε υπάλληλο. 

Κάλυψη δαπάνης 

Το ύψος της ανωτέρω προκαλούμενης δαπάνης, που 
ανέρχεται στο ποσόν των 76.400 € για υπερωριακή ερ¬ 
γασία και των 15.000 € για εργασία κατά τις εξαιρέσιμες 
ημέρες και νυκτερινές ώρες, θα καλυφθεί από πιστώσεις 
που έχουν προβλεφθεί στον οικονομικό προϋπολογισμό 
έτους 2006 της Νομ/κής Αυτ/σης Ανατ. Αττικής (Ειδι¬ 
κός Φορέας 073 «Υπηρεσίες Οικονομικών»), σύμφωνα 
με το 546 / 27.1.2006 έγγραφο της Δ/νσης Οικονομικού 
της Νομ/κής μας Αυτοδιοίκησης. Επίσης , δαπάνη που 
ανέρχεται στο ποσόν των 2.200 € για υπερωριακή ερ¬ 
γασία, θα βαρύνει τις πιστώσεις του Ειδικού Φορέα 
074 «Δαπάνες Διοίκησης για εφ’ άπαξ επίδομα κ.λ.π. 
προσωπικού πρώην Νομαρχιακού Ταμείου». 

Η παρούσα απόφαση έχει αναδρομική ισχύ ενός μηνός 
από την ημερομηνία δημοσίευσης της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 21 Φεβρουάριου 2006 

Ο Νομάρχης 
ΛΕΩΝΙΔΑΣ ΚΟΥΡΗΣ 

-♦- 

Αριθμ. 400 (7) 

Καθιέρωση και κατανομή Υπερωριακής Απασχόλησης 
προσωπικού στο πλαίσιο αντιμετώπισης της γρίπης 
των πουλερικών. 

Ο ΝΟΜΑΡΧΗΣ ΠΕΛΛΑΣ 

Έχοντας υπόψη : 

1. Τις διατάξεις του άρθρου 15 του ν. 2592/1998 

(ΦΕΚ 57/18.3.1998) που αντικαθιστά το άρθρο 18 του ν. 
2470/1997 (ΦΕΚ 40/Α/21.3.1997) «Αναμόρφωση μισθολογί¬ 
ου προσωπικού Δημόσιας διοίκησης και άλλες συναφείς 
διατάξεις» το άρθρο 10 του ν. 2732/30.7.1999 (ΦΕΚ 154/ 
Α) σχετικά με την απασχόληση Κτηνιάτρων, πέραν του 
κανονικού ωραρίου για όλες εργάσιμες μέρες και τις 
Κυριακές και εξαιρέσιμες. 

2. Τις διατάξεις του άρθρου 10 του ν. 2606/1998 (ΦΕΚ 
89/Α/22.4.1998) «Μισθολογικές ρυθμίσεις κ.λ.π. 

3. Τις διατάξεις της παρ. 8 του άρθρου 35 του ν. 
2738/9.9.1999 (ΦΕΚ 180/Α). 

4. Το έγγραφο του Υπουργείου Αγροτικής Ανάπτυξης 
& Τροφίμων αρ. 31824/20.1.2006 δαπάνη υπερωριακής 
αποζημίωσης. 

5. Την ανάγκη καθιέρωσης υπερωριακής αποζημίωσης 
των Κτηνιάτρων, της Δ/νσης Κτηνιατρικής της Νομαρ¬ 
χίας μας που ασχολούνται με την αντιμετώπιση της 
γρίπης των πουλερικών. 

6. Την υπ’ αριθμ. 1954/20.3.2005 απόφαση του Νομάρ¬ 
χη Πέλλας με την οποία αναθέτει αρμοδιότητες στους 
Αντινομάρχες. 


7. Το γεγονός ότι από την απόφαση μας αυτή προ- 
καλείται δαπάνη 25.920 Ευρώ η οποία βαρύνει τις πι¬ 
στώσεις του τακτ, προϋπολογισμού Φ.291 ΚΑΕ 0511 Γ' 
& ΚΑΕ 0512 Γ' Ν.Α. Πέλλας, αποφασίζουμε : 

Κρίνουμε απαραίτητη την καθιέρωση υπερωριακής 
απασχόλησης για την κάλυψη επείγουσας ανάγκης από 
τους Κτηνιάτρους, της Δ/νσης Κτηνιατρικής Πέλλας που 
θα ασχοληθούν με την αντιμετώπιση απρόβλεπτων και 
επειγουσών αναγκών λόγω της γρίπης των πουλερικών 
ως ακολούθως : 

Για δέκα οκτώ (18) Κτηνιάτρους, σύνολο ωρών υπερω- 
ριακής απασχόλησης απογευματινής μέχρι 3540 ώρες 
και υπερωριακής απασχόλησης Κυριακών και εξαιρέσι¬ 
μων μέχρι 960 ώρες, συνολικής δαπάνης 25.920 Ευρώ. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Η ισχύς της απόφασης αυτής αρχίζει ένα μήνα πριν την 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 10 Φεβρουάριου 2006 
Ο Νομάρχης 
ΠΑΚΗΣ ΣΙΒΕΝΑΣ 


| I ί Μ ΑΠΟ Τ0 ΕΟΝΙΚΟ ΤΥΠΟΓΡΑΦΕΙΟ 

Μ ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

III IIII || | II ΙΙΙΙΙΙΙΙΙΙΙΙΙΙ11 _ ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ://νννννν.6ΐ.(ΐΓ - £-πΐ3ίΙ: ννθβπΐ35ΐ6Γ@6ΐ.(ΐΓ 

02002620103060008 




